ПРОТОКОЛ № 35
от заседанието на Комисия „международна дейност” на ВСС, 
проведено на 17.07.2014 г.

	Днес, 17.07.2014 г., четвъртък, 13.30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

ПРЕДСЕДАТЕЛ: 	  	Соня Найденова 
ЗАМ. ПРЕДСЕДАТЕЛ:	Мария Кузманова - отсъства
               ЧЛЕНОВЕ:	Магдалена Лазарова
				Михаил Кожарев 
					Милка Итова 

	На заседанието на присъства експертният сътрудник на комисията Страхил Недков - младши експерт–международна дейност, дирекция „Международна дейност” - АВСС.

1.ОТНОСНО: Писмо от Националния институт на правосъдието относно разпределение за дългосрочни стажове по Обменна програма 2014 г. на Европейската мрежа за съдебно обучение – Борислав Панчов – прокурор в Районна прокуратура гр. Пазарджик.

Комисия „Международна дейност”
Р Е Ш И:

1.1.	ОПРЕДЕЛЯ Борислав Панчов – прокурор в Районна прокуратура гр. Пазарджик за участие в дългосрочен стаж в Евроджъст по Обменна програма 2014 на Европейската мрежа за съдебно обучение, за период от 3 месеца, считано от 15.09.2014 г., в гр. Хага, Кралство Нидерландия.
1.2.	Всички разходи за пътни, нощувки и дневни са за сметка на Европейската мрежа за съдебно обучение.
1.3.  Разходите за медицинска застраховка са за сметка на ВСС.
1.4. ИЗПРАЩА преписката на комисия „Бюджет и финанси” за сведение и по компетентност. 

2.ОТНОСНО: Кандидатури на магистрати за обявена вакантна позиция в Генерална дирекция „Правосъдие” на Европейската комисия – JUST.A.2. с краен срок за кандидатстване пред МВнР – 18.07.2014 г.

Комисия „Международна дейност”
Р Е Ш И:

2.1. ОДОБРЯВА кандидатурата на Ивайло Йосифов Иванов -  съдия в Районен съд гр. Русе – за обявена вакантна позиция в Генерална дирекция „Правосъдие” на Европейската комисия – JUST.A.2.

2.2. НЕ ОДОБРЯВА кандидатурата на Чавдар Димитров Димитров – съдия в Административен съд гр. Бургас – за обявена вакантна позиция в Генерална дирекция „Правосъдие” на Европейската комисия – JUST.A.2.

	2.3. ПРЕПРЕЩА документите на Ивайло Йосифов Иванов – съдия в Районен съд гр. Русе до дирекция „Човешки ресурси” в Министерство на външните работи в указания срок. 

3.ОТНОСНО: Писмо от Националния институт на правосъдието с приложен списък с кандидатите за краткосрочни стажове по Обменната програма на Европейската мрежа за съдебно обучение 2014 г. 

Комисия „Международна дейност”
Р Е Ш И:

3.1.	ОДОБРЯВА кандидатите, които имат съгласие от административния ръководител, съответно и от Главния прокурор за прокурорите, и до момента не са участвали в краткосрочни или дългосрочни стажове по Програмата за обмен. 

3.2. ИЗПРАЩА решението на Националния институт на правосъдието за сведение и по компетентност. 

4.ОТНОСНО: Писмо от Моник Ван Дер Гос – директор на офиса на Европейската мрежа на Съдебните съвети с коментари по предложенията и коментарите на ВСС, свързани с 4-годишния стратегически план на Европейската мрежа на съдебните съвети. /Отложена от 10.07.2014 г./

Комисия „Международна дейност”
Р Е Ш И:

4.1. Отлага разглеждането на т. 4 от дневния ред за следващо заседание на комисията.

ПРЕДСЕДАТЕЛ 
НА КОМИСИЯТА: /П/
				     	 СОНЯ НАЙДЕНОВА